**OPĆINA JELENJE**

**OPĆINSKO VIJEĆE**

**Odbor za prostorno planiranje, uređenje naselja**

**i stanovanja, zaštitu i unaprjeđenje prirodnog okoliša**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 11. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša**

održane 6. lipnja 2023. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Robert Maršanić, predsjednik
2. Kristian Hlača, član
3. Danko Baćac, član

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 16:50 sati

Predsjednik Odbora otvara sjednicu, konstatira da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

1. Usvajanje Zapisnika sa 10. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 6. ožujka 2023.
2. Razmatranje materijala za 13. sjednicu Općinskog vijeća Općine Jelenje - Točka 2. Prijedlog Odluke donošenju IV. izmjena i dopuna Prostornog plana uređenja Općine Jelenje
3. Razmatranje materijala za 13. sjednicu Općinskog vijeća Općine Jelenje - Točka 7. - Prijedlog prvih izmjena i dopuna Programa održavanja objekata i uređenja komunalne infrastrukture na području općine Jelenje za 2023.g.
4. Razmatranje materijala za 13. sjednicu Općinskog vijeća Općine Jelenje - Točka 8. - Prijedlog prvih izmjena i dopuna Programa gradnje objekata i uređaja komunalne infrastrukture na području općine Jelenje za 2023.g.
5. Razmatranje materijala za 13. sjednicu Općinskog vijeća Općine Jelenje - Točka 9. - Prijedlog prvih izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2023.g.
6. Razmatranje materijala za 13. sjednicu Općinskog vijeća Općine Jelenje – Točka 12. - Prijedlog izmjene i dopune Odluke o izvršavanju proračuna Općine Jelenje za 2023. godinu
7. Razmatranje materijala za 13. sjednicu Općinskog vijeća Općine Jelenje – Točka 13. -Analiza stanja sustava civilne zaštite na području Općine Jelenje za 2022. godinu
8. Razmatranje materijala za 13. sjednicu Općinskog vijeća Općine Jelenje – Točka 15. - Prijedlog Odluke o javnim priznanjima Općine Jelenje
9. Razmatranje materijala za 13. sjednicu Općinskog vijeća Općine Jelenje – Točka 19. - Prijedlog Odluke o imenovanju Trga dr. Franje Tuđmana

Predloženi dnevni red JEDNOGLASNO je usvojen.

**Ad.1.) Usvajanje Zapisnika sa 10. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 6. ožujka 2023.**

Predsjednik Odbora konstatira da je Zapisnik sa posljednje sjednice već prethodno predočen članovima odbora koji su elektroničkim putem izrazili svoju suglasnost sa tekstom. Budući da nema daljnjih primjedbi, članovi Odbora jednoglasno donose sljedeći

**ZAKLJUČAK**

**Verificira se Zapisnik sa 10. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 6. ožujka 2023.**

**Ad.2.) Razmatranje materijala za 13. sjednicu Općinskog vijeća Općine Jelenje - Točka 2. - Prijedlog Odluke donošenju IV. izmjena i dopuna Prostornog plana uređenja Općine Jelenje**

Predsjednik Odbora konstatira da je sjednici u svojstvu izvjestitelja prisutna Pročelnica Jedinstvenog upravnog odjela Općine Jelenje, gđa. Perhat koja da je na raspolaganju za sva pitanja koja se na ovu točku odnose. Gosp. Baćac navodi da će on po navedenoj točki biti suzdržan iz nekoliko razloga. Smatra da ima dobrih odredbi kao o minimalnoj građevnoj čestici kao i loših recimo zadržavanje akumulacije Kukuljani kojoj se protiv. Najvažniji razlog za suzdržanost je način izrade i donošenja plana. Osobno nije primio odgovor na svoje zahtjeve za izmjenom prostornog plana, i da je upoznat s nekoliko drugih slučajeva kojima također nije odgovoreno. Nadalje, da je mišljenja da je trebalo u većem opsegu uključiti mještane u izradu izmjena i dopuna plana, koji da nisu bili dovoljno informirani. Primjer nam mogu biti neke općine, primjerice Omišalj koje uključuju Odbor za prostorno planiranje na način da daje mišljenje o svakom podnesenom zahtjevu kao lokalno stručno tijelo. Pročelnica moli pojašnjenje kada su poslane primjedbe na koju nije zaprimljen odgovor. Gosp. Baćac navodi da je to bilo prije same javne rasprave. Pročelnica pojašnjava da je u periodu koji je prethodio prijedlogu plana zaprimano mnoštvo zahtjeva, koji da su uvršteni u sam prijedlog plana kada god je to bilo moguće ili prihvatljivo, da se nije odgovaralo na svaki pojedinačni zahtjev jer ne postoji zakonska obveza međutim da je na javnom izlaganju, a i putem telefona svakom tko je postavio upit vezan za svoj zahtjev, odgovoreno. Zakonska obveza je odgovoriti na primjedbu, prijedlog ili mišljenje upućeno na adrese koje su u pozivu navedene, a koje primjedbe prijedlozi i mišljenja nisu prihvaćeni ili su djelomično prihvaćeni. Gosp. Baćac navodi da se ne slaže sa iznesenim te ističe da je sama javna rasprava trebala trajati dulje. Pročelnica navodi da zakon ograničava trajanje rasprave o izmjenama i dopunama plana na 15 dana te nije moguće odrediti raspravu u duljem trajanju. Gosp. Baćac navodi da se ne slaže sa izrečenim te je i dalje mišljenja da Općina nije dovoljno uključila mještane niti ih informirala o izradi plana, te da nema razloga da se držimo minimalnih zakonskih odredbi već da možemo kao neke druge jedinice lokalne samouprave otvorenije pristupiti prema mještanima u više ih uključiti u donošenje ključnih razvojnih dokumenata. Gđa. Perhat navodi da je izrada plana zakonski strogo regulirana forma te svako izlaženje iz nje predstavlja formalnopravni rizik. Gosp. Baćac navodi da ima saznanja da nije odgovoreno ni gosp. Brneliću. Gđa. Perhat odgovara da je primjedba gosp. Brnelića stigla posljednji dan roka sa datotekom koja je bila korumpirana i nije postojala mogućnost da ju se učita, što je provjereno sa više IT stručnjaka, da je gosp. Brnelić poslao novu datoteku s vremenskim odmakom od tjedan dana, međutim s obzirom da nije moguće utvrditi da se radi o istoj datoteci, primjedbu nije bilo moguće uzeti u razmatranje, bez da se uđe u rizik kompromitiranja formalnopravne procedure. Gosp. Baćac navodi da je primjedba stigla u zakonskom roku, nakon toga je tražena nadopuna koja je naknadno stigla, nepoznat je razlog zašto se prije nije mogla otvoriti.

Budući da nema daljnjih primjedbi i upita, predsjednik Odbora zatvara raspravu te članovi Odbora sa dva glasa ZA i jednim SUZDRŽAN usvajaju sljedeći

**ZAKLJUČAK**

1. **Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša prihvaćaju Prijedlog Odluke donošenju IV. izmjena i dopuna Prostornog plana uređenja Općine Jelenje.**
2. **Za izvjestitelja na sjednici Općinskog vijeća određuje se Robert Maršanić, predsjednik odbora**

**Ad.3.) Razmatranje materijala za 13. sjednicu Općinskog vijeća Općine Jelenje - Točka 7. - Prijedlog prvih izmjena i dopuna Programa održavanja objekata i uređenja komunalne infrastrukture na području općine Jelenje za 2023.g.**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje.

Nakon uvodnog izlaganja, predsjednik Odbora otvara raspravu. Gosp. Baćac navodi da je razvidno da se dodatno ulaže u održavanje cesta, zelenih površina i igrališta te sanaciju odlagališta i otpada, što je za Općinu korisno. Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

1. **Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog prvih izmjena i dopuna Programa održavanja objekata i uređenja komunalne infrastrukture na području općine Jelenje za 2023.g.**
2. **Za izvjestitelja na sjednici Općinskog vijeća određuje se Robert Maršanić, predsjednik odbora**

**Ad.4.) Razmatranje materijala za 13. sjednicu Općinskog vijeća Općine Jelenje - Točka 8. - Prijedlog prvih izmjena i dopuna Programa gradnje objekata i uređaja komunalne infrastrukture na području općine Jelenje za 2023.g.**

Predsjednik Odbora konstatira da je sjednici u svojstvu izvjestitelja prisutna Pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Gosp. Baćac postavlja upit vezano za pametne čekaonice, ista su u potpunosti plaćene, jedna nije u funkciji a druga ne nestala te kada će druga ista biti realizirana. Pročelnica odgovara da se s dobavljačem razmotrila situacija te je plan da budu postavljene do kraja godine. Gosp. Baćac postavlja upit vezan za penale. Gđa. Perhat navodi da mora izvršiti uvid u odredbe ugovora te da će naknadno odgovoriti na upit. Budući da nema primjedbi ni upita, predsjednik odbora zatvara raspravu te članovi Odbora s dva glasa ZA i jednim SUZDRŽAN usvajaju sljedeći

**ZAKLJUČAK**

**1. Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog prvih izmjena i dopuna Programa gradnje objekata i uređaja komunalne infrastrukture na području općine Jelenje za 2023.g.**

**2. Za izvjestitelja na sjednici Općinskog vijeća određuje se Robert Maršanić, predsjednik odbora**

**Ad.5.) 5. Razmatranje materijala za 13. sjednicu Općinskog vijeća Općine Jelenje - Točka 9. - Prijedlog prvih izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2023.g.**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**1. Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog prvih izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2023.g.**

**2. Za izvjestitelja na sjednici Općinskog vijeća određuje se Robert Maršanić, predsjednik odbora**

**Ad.6.) Razmatranje materijala za 13. sjednicu Općinskog vijeća Općine Jelenje – Točka 12. - Prijedlog izmjene i dopune Odluke o izvršavanju proračuna Općine Jelenje za 2023. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Gosp. Baćac navodi kako smatra da navedena točka nije u nadležnosti ovog Odbora već Odbora za financije. Budući da nema daljnjih primjedbi i upita, predsjednik Odbora zatvara raspravu te članovi Odbora sa dva glasa ZA i jednim SUZDRŽAN usvajaju sljedeći

**ZAKLJUČAK**

**1. Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog izmjene i dopune Odluke o izvršavanju proračuna Općine Jelenje za 2023. godinu**

**2. Za izvjestitelja na sjednici Općinskog vijeća određuje se Robert Maršanić, predsjednik odbora**

**Ad.7.) Razmatranje materijala za 13. sjednicu Općinskog vijeća Općine Jelenje – Točka 13. - Analiza stanja sustava civilne zaštite na području Općine Jelenje za 2022. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Gosp. Baćac navodi da je mišljenja da sustav civilne zaštite Općine Jelenje nije u dobrom stanju te da bi svakako bilo potrebno razmotriti mogućnost većeg ulaganja u istu prilikom pripreme Proračuna za 2024. godinu. Budući da nema daljnjih primjedbi i upita, predsjednik Odbora zatvara raspravu te članovi Odbora sa dva glasa ZA i jednim PROTIV usvajaju sljedeći

**ZAKLJUČAK**

1. **Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Analizu stanja sustava civilne zaštite na području Općine Jelenje za 2022. godinu**
2. **Za izvjestitelja na sjednici Općinskog vijeća određuje se** **Robert Maršanić, predsjednik Odbora**

**Ad.7.) Razmatranje materijala za 13. sjednicu Općinskog vijeća Općine Jelenje – Točka – Točka 15. - Prijedlog Odluke o javnim priznanjima Općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Budući da nema primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**1. Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog Odluke o javnim priznanjima Općine Jelenje**

**2. Za izvjestitelja na sjednici Općinskog vijeća određuje se Robert Maršanić, predsjednik Odbora**

**Ad.8) Razmatranje materijala za 13. sjednicu Općinskog vijeća Općine Jelenje – Točka 19. - Prijedlog Odluke o imenovanju Trga dr. Franje Tuđmana**

Predsjednik Odbora konstatira da je prijedlog podnesao vijećnik Ivoslav Ban te otvara raspravu. Gosp. Baćac ne slaže se s navedenim prijedlogom budući da za Općinu Jelenje ne vidi zasluge u prvom hrvatskom predsjedniku dr. Franji Tuđmanu. No, s druge strane, smatra da se trg može nazvati po prvoj hrvatskoj predsjednici, Kolindi Grabar-Kitarović koja je tu rođena. Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**1. Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju negativno mišljenje na Prijedlog Odluke o imenovanju Trga dr. Franje Tuđmana**

**2. Za izvjestitelja na sjednici Općinskog vijeća određuje se Robert Maršanić, predsjednik Odbora**

Predsjednik Odbora zaključuje sjednicu u 17:45 sati.

Robert Maršanić Martina Perhat

Predsjednik Odbora Zapisničar